stanford-oval/wikipedia huggingface dataset:
คนค่อมแห่งนอเทรอดาม (ภาพยนตร์ พ.ศ. 2539)

สำหรับความหมายอื่น ดู คนค่อมแห่งน็อทร์-ดาม
| คนค่อมแห่งนอเทรอดาม |
| --- | --- |
ป้ายประชาสัมพันธ์ภาพยนตร์ ออกแบบโดย จอห์น อัลวิน (John Alvin)
กำกับ: • แกรี เทราส์เดล (Gary Trousdale) • เคิร์ก ไวส์ (Kirk Wise)
เขียนบท: • แท็บ เมอร์ฟี (Tab Murphy) • ไอรีน เมคคี (Irene Mecchi) • บ็อบ ซูดีเกอร์ (Bob Tzudiker) • โนนี ไวต์ (Noni White) • จอห์นะเธิน รอเบิตส์ (Jonathan Roberts)
สร้างจาก: คนค่อมแห่งนอทร์-ดาม (The Hunchback of Notre Dame)  ของ วิกตอร์ อูโก (Victor Hugo)
อำนวยการสร้าง: ดอน แฮห์น (Don Hahn)
นักแสดงนำ: • ทอม ฮูลซ์ (Tom Hulce) • เดมี มัวร์ (Demi Moore) • Bill Fagerbakke (Bill Fagerbakke) • เควิน ไคฺลน์ (Kevin Kline) • พอล แคนเดิล (Paul Kandel) • เจสัน อเล็กแซนเดอร์ (Jason Alexander) • ชาลส์ คิมบรอฮ์ (Charles Kimbrough) • แมรี วิกเกส (Mary Wickes) • Rob Paulson (Rob Paulson)
ผู้บรรยาย: Rob Paulson (Rob Paulson)
ตัดต่อ: แอลเลิน เคเนเชีย (Ellen Keneshea)
ดนตรีประกอบ: • อลัน เมนเคน (Alan Menken) • สตีเฟิน ชฺวอตซ์ (Stephen Schwartz)
บริษัทผู้สร้าง: วอลต์ดิสนีย์แอนิเมชันสตูดิโอส์ 
ผู้จัดจำหน่าย: วอลต์ดิสนีย์พิกเชอส์
วันฉาย: 22 มิถุนายน 2540
ความยาว: 92 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 101 ล้านดอลลาร์สหรัฐ
ทำเงิน: 325.4 ล้านดอลลาร์สหรัฐ
คนค่อมแห่งนอเทรอดาม (อังกฤษ: The Hunchback of Notre Dame) เป็น ภาพยนตร์แอนิเมชัน สร้างสรรค์โดย วอลต์ดิสนีย์แอนิเมชันสตูดิโอส์ และนำออกฉายครั้งแรกเมื่อวันที่ 22 มิถุนายน 2539 โดย วอลต์ดิสนีย์พิกเชอส์ ภาพยนตร์เรื่องนี้ได้รับแรงบันดาลใจมาจากนิยายอมตะของวิกตอร์ อูโก (Victor Hugo) เรื่อง คนค่อมแห่งนอทร์-ดาม (Notre Dame de Paris) และมีแก่นเรื่องว่าด้วย ควอซีโมโด (Quasimodo) ชายพิการซึ่งเป็นคนตีระฆังวัดนอทร์-ดามในกรุงปารีส ผู้พยายามให้สังคมยอมรับตน
ภาพยนตร์เรื่องนี้ มี เคิร์ก ไวส์ (Kirk Wise) และ แกรี เทราส์เดล (Gary Trousdale) กำกับ และ ดอน แฮห์น (Don Hahn) ผลิต ทั้งสามคนนี้เคยร่วมกันสร้างภาพยนตร์เรื่อง โฉมงามกับเจ้าชายอสูร (Beauty and the Beast) และ เดอะไลออนคิง (The Lion King) มาก่อน ส่วนดนตรีนั้น อลัน เมนเคน (Alan Menken) กับ สตีเฟิน ชฺวอตซ์ (Stephen Schwartz) เขียน และในภาคภาษาอังกฤษ ตัวละครเด่น ๆ นั้นให้เสียงโดย ทอม ฮูลซ์ (Tom Hulce), Bill Fagerbakke (Bill Fagerbakke), เดมี มัวร์ (Demi Moore) และ เคลวิน ไคฺลน์ (Kevin Kline)
สมาคมภาพยนตร์แห่งอเมริกา (Motion Picture Association of America) จัดอันดับภาพยนตร์นี้ไว้ที่ G (general หรือ เหมาะสมสำหรับผู้ชมทั่วไป) และ คณะกรรมการจัดประเภทภาพยนตร์แห่งอังกฤษ (British Board of Film Classification) จัดที่ U (universal หรือ เหมาะสมสำหรับผู้ชมทั่วไป) อย่างไรก็ดี ถือกันว่า ภาพยนตร์เรื่องนี้นำเสนอความรุนแรงมากที่สุดในบรรดาภาพยนตร์ของดิสนีย์ พอ ๆ กับเรื่อง The Black Cauldron อันเป็นภาพยนตร์เรื่องแรกของดิสนีย์ที่ได้อันดับ PG (parents' guidance หรือ บิดามารดาควรแนะนำ)
แหล่งข้อมูลอื่น

เว็บไซต์ทางการ
The Hunchback of Notre Dame ที่อินเทอร์เน็ตมูวีเดตาเบส
The Hunchback of Notre Dame ที่บิกการ์ตูนเดตาเบส
The Hunchback of Notre Dame ที่ออลมูวี
The Hunchback of Notre Dame ที่รอตเทนโทเมโทส์
The Hunchback of Notre Dame: Comically Framing Virtue and Vice, chapter four in Mouse Morality: The Rhetoric of Disney Animated Film
กองทัพคันโต

| กองทัพคันโต |
| --- | --- |
กองบัญชาการกองทัพคันโต ที่กรุงซิงกิง ประเทศแมนจูกัว
ประจำการ: เม.ย. 1906 - ส.ค. 1945
ประเทศ:  ญี่ปุ่น
ขึ้นต่อ:  กองทัพบกจักรวรรดิญี่ปุ่น
รูปแบบ: หน่วยทหารราบ
บทบาท: กลุ่มกองทัพ
กองบัญชาการ: ซิงกิง, แมนจูกัว (ปัจจุบัน: เมืองฉางชุน ,มณฑลจี๋หลิน ,สาธารณรัฐประชาชนจีน)
สมญา: โทะคุเฮดัน (ญี่ปุ่น: 德兵團; โรมาจิ: Toku; ทับศัพท์: หน่วยพิเศษ)
ปฏิบัติการสำคัญ:  สงครามจีน-ญี่ปุ่นครั้งที่สอง  เหตุการณ์การก่อการร้ายหวางกูตุน   การรุกรานแมนจูเรีย   การรักษาความสงบในแมนจูกัว   ปฏิบัติการ เนกกะ (ยุทธการโหเป่ยครั้งที่ 1)   ปฏิบัติการ ชาฮะ (การทัพหนานกู่)   สงครามชายแดนโซเวียต-ญี่ปุ่น  ยุทธการทะเลสาบคาซัน   ยุทธการฮาลฮิน กอล   สงครามโลกครั้งที่สอง   ปฏิบัติการบุกทางยุทธศาสตร์ต่อแมนจูเรีย 
กองทัพคันโต (ญี่ปุ่น: 関東軍; โรมาจิ: かんとうぐん; ทับศัพท์: Kantōgun) หรือ กองทัพกวันตง (จีนตัวย่อ: 关东军; จีนตัวเต็ม: 關東軍; พินอิน: Guāndōngjūn; เวด-ไจลส์: Kwan-dong gun; เกาหลี: 관동군 gwandong-gun; อังกฤษ: Kwantung Army, ความหมาย: "กองทัพประตูตะวันออก") คือกลุ่มกองทัพของกองทัพบกจักรวรรดิญี่ปุ่นในช่วงต้นคริสต์ศตวรรษที่ 20 นับเป็นกองกำลังที่ใหญ่ที่สุดและทรงเกียรติที่สุดของกองทัพจักรวรรดิ นายทหารหลายนายจากหน่วยนี้ เช่น เสนาธิการทหารเซย์ชิโร อิทะงะกิ หรือ พลเอกฮิเดกิ โตโจ ต่างได้ดำรงตำแหน่งระดับสูงทั้งในราชการทหารและรัฐบาลพลเรือนของญี่ปุ่น อนึ่ง กองทัพคันโตยังเป็นหน่วยที่มีส่วนรับผิดชอบอย่างยิ่งในการก่อตั้งจักรวรรดิแมนจูกัว อันเป็นรัฐหุ่นเชิดภายใต้การยึดครองของญี่ปุ่น
รายนามผู้บังคับบัญชา > ผู้บัญชาการกองทัพคันโต

|  | ชื่อ | เริ่มวาระ | สิ้นสุดวาระ |
| --- | --- | --- | --- |
| 1 | พลเอก อิจิโระ ทาจิบาระ | 12 เมษายน 1919 | 6 January 1921 |
| 2 | พลเอก มิซาโอ คาวาอิ | 6 January 1921 | 10 พฤษภาคม 1922 |
| 3 | พลเอก ชิโนบุ โอโนะ | 10 พฤษภาคม 1922 | 10 ตุลาคม 1923 |
| 4 | พลเอก โยชิโนริ ชิราคาวะ | 10 ตุลาคม 1923 | 28 กรกฎาคม 1926 |
| 5 | จอมพล บารอน โนบุโยชิ มุโตะ | 28 กรกฎาคม 1926 | 26 สิงหาคม 1927 |
| 6 | พลเอก โชทาโร มุราโอกะ | 26 สิงหาคม 1927 | 1 กรกฎาคม 1929 |
| 7 | พลเอก เออิทาโร ฮาตะ | 1 กรกฎาคม 1929 | 31 พฤษภาคม 1930 |
| 8 | พลเอก ทาคาชิ ฮิชิคาริ | 3 มิถุนายน 1930 | 1 สิงหาคม 1931 |
| 9 | พลเอก ชิเงรุ ฮนโจ | 1 สิงหาคม 1931 | 8 สิงหาคม 1932 |
| 10 | จอมพล บารอน โนบุโยชิ มุโตะ | 8 สิงหาคม 1932 | 27 กรกฎาคม 1933 |
| 11 | พลเอก ทาคาชิ ฮิชิคาริ | 29 กรกฎาคม 1933 | 10 ธันวาคม 1934 |
| 12 | พลเอก จิโระ มินามิ | 10 ธันวาคม 1934 | 6 มีนาคม 1936 |
| 13 | พลเอก เคนคิจิ อุเอดะ | 6 มีนาคม 1936 | 7 กันยายน 1939 |
| 14 | พลเอก โยชิจิโระ อุเมซุ | 7 กันยายน 1939 | 18 กรกฎาคม 1944 |
| 14 | พลเอก โอะโตะโซ ยะมะดะ | 18 กรกฎาคม 1944 | 11 สิงหาคม 1945 |
รายนามผู้บังคับบัญชา > เสนาธิการกองทัพคันโต

|  | ชื่อ | เริ่มวาระ | สิ้นสุดวาระ |
| --- | --- | --- | --- |
| 1 | พลโท มะตะสุเกะ ฮามาโมะ | 12 เมษายน 1919 | 11 มีนาคม 1921 |
| 2 | พลโท คายะ ฟุกุฮะระ | 11 มีนาคม 1921 | 6 สิงหาคม 1923 |
| 3 | พลโท คาวาดะ อาคิจิ | 6 สิงหาคม 1923 | 2 ธันวาคม 1925 |
| 4 | พลตรี ซึเนะ ไซโต | 2 ธันวาคม 1925 | 10 สิงหาคม 1928 |
| 5 | พลโท โคจิ มิยาเกะ | 10 สิงหาคม 1928 | 8 สิงหาคม 1932 |
| 6 | พลเอก คุนิอากิ โคอิโสะ | 8 สิงหาคม 1932 | 5 มีนาคม 1934 |
| 7 | พลเอก จูโซ นิชิโอ | 5 มีนาคม 1934 | 23 มีนาคม 1936 |
| 8 | พลเอก เซย์ชิโร อิตางะกิ | 23 มีนาคม 1936 | 1 มีนาคม 1937 |
| 9 | พลเอก ฮิเดกิ โตโจ | 1 มีนาคม 1937 | 30 พฤษภาคม 1938 |
| 10 | พลโท เรนสุเกะ อิโซไก | 18 มิถุนายน 1938 | 7 กันยายน 1939 |
| 11 | พลโท โจ อิอิมุระ | 7 กันยายน 1939 | 22 ตุลาคม 1940 |
| 12 | พลเอก เฮย์ทาโร คิมุระ | 22 ตุลาคม 1940 | 10 เมษายน 1941 |
| 13 | พลเอก เทย์อิจิ โยชิโมโตะ | 10 เมษายน 1941 | 1 สิงหาคม 1942 |
| 14 | พลโท ยูกิโอะ คาซาฮาระ | 1 สิงหาคม 1942 | 7 เมษายน 1945 |
| 15 | พลโท ฮฺโคซาบุโร ฮาตะ | 7 เมษายน 1945 | 11 สิงหาคม 1945 |
ซินเดอเรลล่า (ภาพยนตร์ พ.ศ. 2493)

| ซินเดอเรลล่า |
| --- | --- |
ใบปิดภาพยนตร์
กำกับ: ไคลด์ เจอโรนีมี แฮมิลตัน ลัสก์ วิลเฟรด แจ็คสัน
เขียนบท: ชาร์ลส แปร์โรลต์ (นวนิยาย) เคน แอนเดอร์สัน เพอร์ซ เพียร์ซ โฮเมอร์ ไบรท์แมน วินสตัน ฮิบเลอร์ บิล พีท เอิร์ดแมน เพนเนอร์ แฮร์รี่ รีฟส์ โจ รินัลดี เท็ด เซียร์ส
อำนวยการสร้าง: วอลต์ ดิสนีย์
นักแสดงนำ: อิลีน วูดส์ เอเลนอร์ ออดลีย์ เวอร์นา เฟลตัน โรดา วิลเลียมส์ เจมส์ แมคโดนัลด์ หลุยส์ ฟาน รูเทน ดอน บาร์เคลย์ ไมค์ ดักลาส ลูซิลล์ บลิส
ผู้บรรยาย: เบตตี้ ลู เกอร์สัน
ผู้จัดจำหน่าย: อาร์เคโอ เรดิโอ พิคเจอร์ส
วันฉาย: 14 กุมภาพันธ์ ค.ศ. 1950
ความยาว: 75 นาที
ภาษา: อังกฤษ
ทุนสร้าง: 2,900,000 ดอลลาร์สหรัฐ
ต่อจากนี้: ซินเดอร์เรลล่า : สร้างรัก ดั่งใจฝัน
ข้อมูลจาก IMDb
ซินเดอเรลล่า (อังกฤษ: Cinderella) เป็นภาพยนตร์แอนิเมชันที่สร้างโดยทีมงาน วอลต์ ดิสนีย์ ที่ออกฉายในปี ค.ศ. 1950 พื้นเรื่องมาจากเทพนิยายเรื่อง "ซินเดอเรลลา" ของชาร์ล แปโร เรื่องนี้เป็นเรื่องที่ 12 ในซีรีส์ภาพยนตร์การ์ตูนคลาสสิกของวอลต์ ดิสนีย์ ภาพยนตร์เรื่องนี้ได้ถูกจำกัดการปล่อยในวันที่ 15 กุมภาพันธ์ 2493 โดย 
อาร์เคโอ เรดิโอ พิคเจอร์ส
มีผู้กำกับคือ ไคลด์  เจอโรมินิ,แฮมิลตัน ลัสก์ และ วิลเฟรด แจ็คสัน บทเพลงโดย แม็ค เดวิด,เจอร์รี่ ลิฟวิงสตัน และ อัล ฮอฟแมน
การ์ตูนเรื่องนี้ได้รับรางวัลอะคาเดมี 3 รางวัล คือ เสียงที่ดีที่สุด โน้ตเพลงต้นฉบับ และ เพลงที่ดีที่สุด
แหล่งข้อมูลอื่น

Cinderella ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  สหรัฐ
รอน ซอนเดอส์

| ข้อมูลส่วนตัว |
| --- | --- | --- | --- |
ชื่อเต็ม:  รอนัลด์ ซอนเดอส์
วันเกิด:  6 พฤศจิกายน ค.ศ. 1932(1932-11-06)
สถานที่เกิด:  เบอร์เคนเฮด เชชเชอร์ ประเทศอังกฤษ
วันเสียชีวิต:  7 ธันวาคม ค.ศ. 2019(2019-12-07) (87 ปี)
ตำแหน่ง:  กองหน้า
สโมสรอาชีพ*
| ปี |  ทีม |  ลงเล่น |  (ประตู) |
| 1951–1955 |  เอฟเวอร์ตัน |  3 |  (0) |
| 1955–1957 |  ทันบริดจ์เอนเจิลส์ |  53 |  (39) |
| 1957–1958 |  จิลลิงงัม |  49 |  (20) |
| 1958–1964 |  พอร์ตสมัท |  236 |  (145) |
| 1964–1965 |  วอตฟอร์ด |  39 |  (18) |
| 1965–1967 |  ชาร์ลตันแอธเลติก |  65 |  (24) |
| รวม |   |  445 |  (246) |
จัดการทีม
1967–1969:  โยวิลทาวน์
1969:  ออกซ์ฟอร์ดยูไนเต็ด
1969–1973:  นอริชซิตี
1973–1974:  แมนเชสเตอร์ซิตี
1974–1982:  แอสตันวิลลา
1982–1986:  เบอร์มิงแฮมซิตี
1986–1987:  เวสต์บรอมมิชอัลเบียน
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
รอนัลด์ ซอนเดอส์ (อังกฤษ: Ronald Saunders; 6 พฤศจิกายน ค.ศ. 1932 – 7 ธันวาคม ค.ศ. 2019) เป็นอดีตนักฟุตบอลและผู้จัดการทีมชาวอังกฤษ เขาเล่นให้แก่เอฟเวอร์ตัน, ทันบริดจ์เอนเจิลส์, จิลลิงงัม, พอร์ตสมัท, วอตฟอร์ด และชาร์ลตันแอธเลติก ตลอดอาชีพค้าแข้ง 16 ปี ก่อนเป็นผู้จัดการทีมฟุตบอล เขาเป็นผู้จัดการทีมฟุตบอลให้แก่ 7 สโมสรในรอบ 20 ปี และเขาเป็นผู้จัดการทีมคนแรกที่รับหน้าที่ผู้จัดการทีมของแอสตันวิลลา, เบอร์มิงแฮมซิตี และเวสต์บรอมมิชอัลเบียน ทั้งสามสโมสรคู่แข่งที่อยู่ในและรอบ ๆ เมืองเบอร์มิงแฮม
ซอนเดอส์ยังคุมทีมโยวิลทาวน์, ออกซ์ฟอร์ดยูไนเต็ด, นอริชซิตี และแมนเชสเตอร์ซิตี เขามีส่วนร่วมในวงการฟุตบอล 36 ปีติดต่อกัน เขาลาออกจากตำแหน่งผู้จัดการทีมเวสต์บรอมมิชอัลเบียนซึ่งเป็นการคุมทีมสุดท้ายในอาชีพของเขาเมื่ออายุ 54 ปี
อาชีพนักฟุตบอล

ในฐานะผู้เล่น เขาเป็นกองหน้าที่ยิง 246 ประตูใน 16 ปีให้แก่เอฟเวอร์ตัน, ทันบริดจ์เอนเจิลส์, จิลลิงงัม, พอร์ตสมัท, วอตฟอร์ด และชาร์ลตันแอธเลติก ซอนเดอส์เป็นดาวซัลโว 6 ฤดูกาลติดต่อกันที่พอร์ตสมัท และเขาก็เป็นปัจจัยสำคัญในการช่วยให้ปอมปีย์คว้าแชมป์ดิวิชัน 3 ในปี ค.ศ. 1962 เขายังคงเป็นดาวซัลโวสูงสุดตลอดกาลในอันดับสาม เขาแขวนสตั๊ดจากอาชีพนักฟุตบอลในปี ค.ศ. 1967 เมื่ออยู่กับชาร์ลตันแอธเลติก
อาชีพผู้จัดการทีม > ช่วงต้นอาชีพ

ซอนเดอส์กลายเป็นผู้เล่น-ผู้จัดการทีมของโยวิลทาวน์ ทีมนอกลีก
อาชีพผู้จัดการทีม > นอริชซิตี

ในฐานะผู้จัดการทีม ซอนเดอส์ประสบความสำเร็จครั้งแรกที่นอริชซิตี โดยนำนอริชซิตีไปสู่ตำแหน่งแชมป์ดิวิชัน 2 ในปี 1972 ซึ่งทำให้พวกเขาเลื่อนชั้นสู่ดิวิชันหนึ่งเป็นครั้งแรกในประวัติศาสตร์ ซอนเดอส์นำพานอริชซิตีให้อยู่รอดในฤดูกาลแรกในลีกสูงสุด พวกเขายังไปถึงรอบชิงชนะเลิศฟุตบอลลีกคัพหรือคาราบาวคัพ ในปัจจุบันโดยแพ้ 1–0 ให้แก่ทอตนัมฮอตสเปอร์ ที่สนามเวมบลีย์ เขาลาออกจากตำแหน่งผู้จัดการทีมนอริชเมื่อวันที่ 17 พฤศจิกายน ค.ศ. 1973 ตามมติในห้องประชุมคณะกรรมการบริหารหลังจากพ่ายแพ้ในบ้านให้แก่เอฟเวอร์ตัน ซึ่งเป็นทีมแรกในอาชีพนักฟุตบอลของเขาไป 1-3
อาชีพผู้จัดการทีม > แมนเชสเตอร์ซิตี

ห้าวันต่อมา ซอนเดอส์ได้ยอมรับข้อเสนอที่จะเข้ามาคุมทีมแมนเชสเตอร์ซิตี ซอนเดอส์จัดการพาทีมเข้ารอบชิงชนะเลิศฟุตบอลลีกคัพแต่ก็แพ้อีกครั้ง คราวนี้แพ้ให้แก่ทีมหมาป่าวุลเวอร์แฮมป์ตันวอนเดอเรอส์ แม้จะประสบความสำเร็จในบอลถ้วยแต่ฟอร์มในลีกของซิตีก็ไม่ดีนัก และซอนเดอส์ก็ถูกปลดออกในช่วงสามสัปดาห์ก่อนจบฤดูกาล โดยที่สโมสรอยู่ห่างจากโซนตกชั้นเพียงผลต่างประตูได้เสีย อย่างไรก็ตามเขาไม่ได้ว่างงานนาน เพราะในเดือนต่อมาเขาก็เข้ามาคุมทีมแอสตันวิลลาที่ตอนนั้นอยู่ในดิวิชัน 2
อาชีพผู้จัดการทีม > แอสตันวิลลา

เขานำวิลล่าเลื่อนชั้นสู่ดิวิชันหนึ่ง (ในฐานะรองแชมป์ดิวิชันสอง) ในฤดูกาลแรกของเขาในฐานะผู้จัดการทีม เขาสามารถพาทีมคว้าแชมป์ลีกคัพได้สำเร็จ เขากลายเป็นผู้จัดการทีมคนแรกที่พาสามสโมสรเข้าสู่รอบชิงชนะเลิศลีกคัพในรอบสามปีติดต่อกัน เขาได้สร้างวิลลาขึ้นใหม่ให้เป็นสโมสรระดับชั้นนำในดิวิชันหนึ่ง เขาพาทีมคว้าแชมป์ลีกคัพอีกครั้งในปี ค.ศ. 1977 ในฤดูกาล 1980-1981 เขาได้นำวิลลาไปสู่การเป็นแชมป์ลีกดิวิชัน 1อีกครั้งนับเป็นแชมป์ลีกครั้งแรกของสโมสรในรอบ 71 ปี
เขาลาออกจากวิลลาเมื่อวันที่ 9 กุมภาพันธ์ ค.ศ. 1982 เนื่องจากไม่พอใจคณะกรรมการบริหารเรื่องสัญญาฉบับใหม่ ในขณะนั้นวิลลาอยู่กลางตารางในดิวิชัน 1 และผ่านเข้ารอบก่อนรองชนะเลิศของยูโรเปียนคัพ ผู้ช่วยของเขาโทนี บาร์ตัน ได้รับช่วงต่อ และพาพวกเขาไปคว้าแชมป์ยูโรเปียนคัพในอีกสี่เดือนต่อมา
ปลามีเกราะ

| ปลามีเกราะ ช่วงเวลาที่มีชีวิตอยู่: 430–360Ma  PreꞒ Ꞓ O S D C P T J K Pg N      ซิลูเรียนตอนต้น-ตอนปลาย – ดีโวเนียนตอนปลาย |
| --- | --- |

หัวกะโหลกด้านข้างของดังเคิลออสเตียสปลาหุ้มเกราะที่มีขนาดใหญ่ที่สุด
สถานะการอนุรักษ์
 สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ไฟลัมฐาน:: Gnathostomata
ชั้น:: †Placodermi McCoy, 1848

อันดับ
 Antiarchi †   Arthrodira †   Brindabellaspida †   Petalichthyida †   Phyllolepida †   Ptyctodontida †   Rhenanida †   Acanthothoraci †   ?Pseudopetalichthyida †   ?Stensioellida †
ปลามีเกราะ หรือ ปลาหุ้มเกราะ (อังกฤษ: Armored fish) เป็นปลายุคก่อนประวัติศาสตร์ในชั้น (en:Placodermi) หรือ Placoderm ซึ่งปัจจุบันสูญพันธุ์ไปหมดแล้ว
บรรพบุรุษของปลาถือกำเนิดขึ้นมาในยุคออร์โดวิเชียน (500 ล้านปีก่อน) โดยวิวัฒนาการมาจากสิ่งมีชีวิตที่เรียกว่า แอมฟิออกซัส ที่มีกระดูกอ่อนเป็นกระดูกแกนหลักในร่างกาย และกลายมาเป็นปลาปากกลมที่ไม่มีขากรรไกร หลังจากนั้นก็กลายมาเป็นปลาที่มีเกล็ดแข็งเหมือนเกราะหนาหุ้มตัว  จากนั้นในยุคดีโวเนียน (360 ล้านปีก่อน) จึงเป็นปลาที่มีเกล็ดหุ้มร่างกายอย่างหนาแน่นคล้ายชุดเกราะ มีขากรรไกร ก็คือ ปลามีเกราะปรากฏขึ้นมา โดยแบ่งออกเป็นสองส่วนใหญ่ ๆ คือ เกราะบริเวณส่วนหัว และเกราะบริเวณลำตัว
ปลามีเกราะมีกระจายพันธุ์แพร่หลายทั้งในน้ำจืดและทะเล แบ่งออกได้เป็นอันดับต่าง ๆ ถึง 10 อันดับ (ดูในตาราง)
ปลามีเกราะแพร่พันธุ์ด้วยการแพร่พันธุ์แบบอาศัยเพศ โดยออกเป็นไข่ แต่ก็มีบางจำพวกที่ค้นพบว่าคลอดลูกเป็นตัวด้วย
โดยปลามีเกราะขนาดใหญ่ที่สุด คือ ดังเคิลออสเตียส ที่มีส่วนหัวและริมฝีปากที่แหลมคมขนาดใหญ่ใช้แทนฟัน มีความยาวเต็มที่ได้ถึง 10 เมตร มีน้ำหนักได้ถึง 3.6-4 ตัน
ดัมโบ้

| ดัมโบ้ |
| --- | --- |

กำกับ: Ben Sharpsteen
เขียนบท: Helen Aberson (book) Harold Perl (book) Otto Englander (story direction) Joe Grant Dick Huemer
อำนวยการสร้าง: Walt Disney
นักแสดงนำ: Edward Brophy Herman Bing Margaret Wright Sterling Holloway Cliff Edwards
ดนตรีประกอบ: Frank Churchill Lance Husher
ผู้จัดจำหน่าย: RKO Radio Pictures
วันฉาย: 23 ตุลาคม ค.ศ. 1941
ความยาว: 64 นาที
ภาษา: อังกฤษ
ทุนสร้าง: $950,000 USD
ข้อมูลจาก IMDb
ดัมโบ (Dumbo) เป็นภาพยนตร์แอนิเมชันขนาดยาวเรื่องที่ 4 ของวอลต์ ดิสนีย์ ออกฉายวันที่  23 ตุลาคม ค.ศ. 1941 กำกับโดย Ben Sharpsteen  เป็นภาพยนตร์แอนิเมชันต้นทุนต่ำที่สร้างขึ้นมาในขณะที่ดิสนีย์กำลังประสบปัญหาด้านการเงิน เนื่องจากความล่าช้าและงบประมาณบานปลายในการสร้างภาพยนตร์ แฟนตาเซีย และภาพยนตร์สองเรื่องก่อนหน้า คือ หุ่นไม้พินอคคิโอ และ แฟนตาเซีย ไม่ได้รับความนิยมเท่าที่ควร  ภาพยนตร์เรื่องนี้ประสบความสำเร็จอย่างล้นหลาม และทำให้วอลต์ ดิสนีย์ รอดพ้นจากภาวะการขาดทุนได้ และนอกจากนี้ ดับโบ้ยังชนะเลิศรางวัลออสการ์ 1 สาขา คือ สาขาดนตรีประกอบภาพยนตร์ยอดเยี่ยม อีกด้วย
ดัมโบสร้างจากเรื่องราวในหนังสือนิทานภาพสำหรับเด็ก เขียนโดยเฮเลน อเบอร์สัน วาดภาพประกอบโดยแฮโรลด์ เพิร์ล  เป็นเรื่องราวเกี่ยวกับลูกช้างเกิดใหม่จากแม่ช้างในคณะละครสัตว์ชื่อ จัมโบ  มันมีหูใหญ่ผิดธรรมชาติจึงได้ชื่อว่า ดัมโบ ถูกพรากออกจากแม่ และไม่ได้รับความสนใจจากช้างอื่นในฝูง มีเพื่อนที่คอยปลอบโยนเพียงตัวเดียวเป็นหนูชื่อ ทิโมที คิว. เมาส์  ในเวลาต่อมาดัมโบเรียนรู้ที่จะบิน โดยใช้หูขนาดใหญ่ของมันกระพือแทนปีก และกลายเป็นดาราดังของคณะละครสัตว์
ยุโรปกลาง

รัฐในยุโรปกลางในปี ค.ศ. 1902
ยุโรปกลาง (อังกฤษ: Central Europe) คือ อาณาบริเวณที่ตีความหมายแตกต่างกันไปหลายอย่าง ที่ตั้งอยู่ระหว่างยุโรปตะวันออก และยุโรปตะวันตก  คำนี้และความสนใจโดยทั่วไปของบริเวณนี้กลับมาเป็นที่สนใจกันอีกครั้ง หลังจากสงครามเย็นสิ้นสุดลงซึ่งก็เช่นเดียวกับม่านเหล็กที่เป็นอาณาบริเวณที่แบ่งยุโรปทางการเมืองออกเป็นตะวันออก และ ตะวันตก และม่านเหล็กผ่ายุโรปกลางออกเป็นสองข้าง
ความหมายของยุโรปกลางในเชิงความมีลักษณะวัฒนธรรมร่วมกันของกลุ่มรัฐที่อยู่ในเครือเป็นความคิดที่ค่อนข้างจะเป็นความคิดลวง แต่กระนั้นนักวิชาการก็ยังเสนอว่าลักษณะเอกลักษณ์ของ “วัฒนธรรมยุโรปกลางที่แม้จะยังเป็นที่โต้แย้งกันอยู่นั้นมีอยู่จริง” ความเห็นนี้มีพื้นฐานมาจาก “ความคล้ายคลึงกันที่มาจากลักษณะทางประวัติศาสตร์ สังคม และวัฒนธรรม” ซึ่งสามารถบอกได้จากการที่บริเวณที่ว่านี้เคยเป็น “สถานที่ที่เป็นแหล่งสำคัญที่สุดของผู้มีความรู้ความสามารถในด้านต่าง ๆ เป็นจำนวนมาก” ในระหว่างคริสต์ศตวรรษที่ 18 คริสต์ศตวรรษที่ 20 “Cross Currents: A Yearbook of Central European Culture” ให้คำจำกัดความของยุโรปกลางว่าเป็น “ยุโรปตะวันตกที่ถูกละเลย หรือ สถานที่ที่ยุโรปตะวันออกและตะวันตกประสานงานกัน”
ในคริสต์ทศวรรษ 2000 ประเทศหลายประเทศในยุโรปกลางก็มักจะติดอันดับอยู่ในบรรดากลุ่ม 30 ประเทศที่ถือกันว่าเป็นประเทศพัฒนา (Developed countries) ที่สุดในโลก แต่วัฒนธรรมสมัยนิยมของตะวันตก (โดยเฉพาะในวัฒนธรรมสมัยนิยมอเมริกัน) ยังคงมีความคิดเห็นเกี่ยวกับบริเวณนี้ที่ไม่ถูกต้องว่าเป็นประเทศที่ยังอยู่ในความ “ความล้าหลัง” ของสงครามเย็น
รัฐในยุโรปกลาง

แม้ว่าความเข้าใจของความหมายของยุโรปกลางยังคงเป็นเรื่องที่ยังคงโต้แย้งกันอยู่ แต่โดยทั่วไปแล้วประเทศในกลุ่มวิเชอกราด (Visegrád Group) ก็ถือว่าอยู่ในกลุ่มนี้โดยปริยาย สมาชิกในกลุ่มยุโรปกลางมักจะรวม:
ออสเตรีย
เช็กเกีย
เยอรมนี
ฮังการี
ลีชเทินชไตน์
โปแลนด์
สโลวาเกีย
สโลวีเนีย
สวิตเซอร์แลนด์
ยุโรปกลางบางครั้งก็รวมบางส่วนของประเทศเพื่อนบ้านที่รวมทั้ง:  โครเอเชีย (บางครั้งก็ทั้งประเทศ) และบริเวณทรานสซิลเวเนีย ของ  โรมาเนีย (บางครั้งก็ทั้งประเทศ) และ วอยวาดีนา และ/หรือ บริเวณเบลเกรดของเซอร์เบีย, แคว้นซาการ์ปัจจา (Zakarpattia Oblast) และ บริเวณกาลิเซียของยูเครน), แคว้นคาลินินกราดของรัสเซีย), แคว้นลอร์แรน และ อัสซาซในฝรั่งเศส และบางครั้งก็รวมทางตอนเหนือของอิตาลีด้วย
รัฐในยุโรปกลางตามความเห็นของแหล่งข้อมูลต่าง ๆ

ยุโรปกลางของ
ปีเตอร์ เจ. แคทเซนสไตน์
 (ค.ศ. 1997) 
  หนังสือกล่าวถึงประเทศในกลุ่มวิเชอกราดว่าอยู่ในยุโรปกลาง  ประเทศที่ไม่ได้ระบุอย่างชัดแจ้งว่าอยู่ในกลุ่มหรือไม่
นิตยสารเดอะเอคโนมิสต์ และ โรนัลด์ เทียร์สกี
ความหมายเจาะจงหมายถึงประเทศในกลุ่มวิเชอกราด
แผนที่ยุโรปกลางของลอนนี อาร์ จอห์นสัน (ค.ศ. 1996)   ประเทศที่มักจะระบุว่าเป็นยุโรปกลาง (อ้าง The World Factbook และ โออีซีดี)  ตะวันออกสุดของยุโรปตะวันตกอยู่ในข่ายยุโรปกลางเมื่อตีความหมายกันอย่างกว้าง ๆ
ยุโรปกลางตามคำนิยามของThe World Factbook (ค.ศ. 2009)  และสารานุกรมบร็อกเฮาส์ (ค.ศ. 1998)
ยุโรปกลางของ
สารานุกรมโคลัมเบีย
 (ค.ศ. 2009).
ประเทศในยุโรปกลางของ Meyers grosses Taschenlexikon
 (ค.ศ. 1999) :
  ประเทศที่มักจะเห็นว่าอยู่ในยุโรปกลาง  ประเทศในยุโรปกลางตามความหมายกว้าง ๆ  ประเทศที่บางครั้งเห็นว่าอยู่ในยุโรปกลาง
ประเทศในยุโรปกลางของสารานุกรมฝรั่งเศสลารูส
 (ค.ศ. 2009)
ประเทศในยุโรปกลาง และ ยุโรปตะวันออกตามความหมายของสหประชาชาติ
บรรณานุกรม

Agh, Attila (1998), The politics of Central Europe, SAGE, ISBN 0-7619-5032-X
Hayes, Bascom Barry (1994). Bismarck and Mitteleuropa. Fairleigh Dickinson University Press. ISBN 9780838635124.
Johnson, Lonnie R. (1996). Central Europe: enemies, neighbors, friends. Oxford University Press. ISBN 9780195100716.
Katzenstein, Peter J. (1997). Mitteleuropa: Between Europe and Germany. Berghahn Books. ISBN 9781571811240.
Tiersky, Ronald (2004). Europe today. Rowman & Littlefield. ISBN 9780742528055.
ดูเพิ่ม

ทวีปยุโรป
ประวัติศาสตร์ยุโรป
กรดชิคิมิก

Chemical compound
กรดชิคิมิก อังกฤษ: Shikimic acid หรือในรูปไอออนลบที่เรียก ชิคิเมต (shikimate) เป็นเมทาบอไลต์ที่สำคัญในพืชและจุลินทรีย์ ชื่อของสารตัวนี้มาจากชื่อดอกไม้ในภาษาญี่ปุ่นคือ shikimi (シキミ, Illicium anisatum) ซึ่งเป็นพืชชนิดแรกที่แยกสารชนิดนี้ได้ กรดชิคิมิกเป็นสารตั้งต้นของสารหลายชนิด ได้แก่
กรดอะมิโนชนิดที่มีวงอะโรมาติก เช่น ฟีนิลอะลานีนและไทโรซีน
อินโดล อนุพันธ์ของอินโดล และทริบโตแฟน
อัลคาลอยด์ส่วนใหญ่ และเมทาบอไลท์ที่เป็นอะโรมาติก
แทนนิน ฟลาโวนอยด์ และ ลิกนิน
ในอุตสาหกรรมยา กรดชิคิมิกจาก Chinese star anise ใช้เป็นวัตถุดิบในการผลิตโอเซลทามิเวียร์ (ทามิฟลู) แม้ว่ากรดชิคิมิกจะปรากฏในสิ่งมีชีวิตเกือบทุกชนิด แต่จะเป็นสารตัวกลางจึงพบในปริมาณต่ำ กรดชิคิมิกอาจจะสกัดได้จากเมล็ดของ sweetgum ซึ่งพบมากในอเมริกาเหนือ การสังเคราะห์ใน E. coli ช่วยให้สามารถผลิตได้เพียงพอทางการค้า.
ใน พ.ศ. 2553 งานวิจัยของมหาวิทยาลัยเมน แสดงให้เห็นว่าสามารถสกัดกรดชิคิมิกจำนวนมากได้จาก pine
การสังเคราะห์ในสิ่งมีชีวิต

Phosphoenolpyruvate และ erythrose-4-phosphate เกิดปฏิกิริยากันได้ 3-deoxy-D-arabinoheptulosonate-7-phosphate (DAHP) โดยเร่งด้วยเอนไซม์ DAHP synthase DAHP ถูกเปลี่ยนรูปไปเป็น 3-dehydroquinate (DHQ), โดยเอนไซม์ DHQ synthase โดยต้องการnicotinamide adenine dinucleotide (NAD) เป็นโคแฟกเตอร์ the enzymic mechanism regenerates it, resulting in the net use of no NAD.
DHQ ถูกเปลี่ยนเป็น 3-dehydroshikimic acid โดยเอนไซม์dehydroquinase จากนั้นถูกรีดิวซ์ไปเป็นกรดชิคิมิกด้วยเอนไซม์ shikimate dehydrogenase ซึ่งใช้ nicotinamide adenine dinucleotide phosphate (NADPH) เป็นโคแฟกเตอร์
การสังเคราะห์3-dehydroquinate จาก phosphoenolpyruate และ erythrose-4-phosphate
การสังเคราะห์กรดชิคิมิกจาก 3-dehydroquinate
เมืองอลวนธาตุอลเวง

ภาพยนตร์กำกับโดยปีเตอร์ ซอห์น
| เมืองอลวนธาตุอลเวง |
| --- | --- |
ใบปิดภาพยนตร์
Elemental
กำกับ: ปีเตอร์ ซอห์น
บทภาพยนตร์:   John Hoberg  Kat Likkel  Brenda Hsueh 
เนื้อเรื่อง:   Peter Sohn  John Hoberg  Kat Likkel  Brenda Hsueh 
อำนวยการสร้าง: Denise Ream
นักแสดงนำ:   Leah Lewis  Mamoudou Athie  Ronnie del Carmen  Shila Ommi  Wendi McLendon-Covey  Catherine O'Hara  Mason Wertheimer  Joe Pera  Matt Yang King 
กำกับภาพ:   David Bianchi  Jean-Claude Kalache 
ตัดต่อ: Stephen Schaffer
ดนตรีประกอบ: Thomas Newman
บริษัทผู้สร้าง:   วอลต์ดิสนีย์พิกเชอส์  พิกซาร์แอนิเมชันสตูดิโอส์  
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย: 27 พฤษภาคม พ.ศ. 2566 (กาน) 16 มิถุนายน พ.ศ. 2566 (สหรัฐ) 22 มิถุนายน พ.ศ. 2566 (ไทย)
ประเทศ: สหรัฐ
ภาษา: อังกฤษ
ทุนสร้าง: 200 ล้านดอลลาร์สหรัฐ
ทำเงิน: 495.9 ล้านดอลลาร์สหรัฐ
เมืองอลวนธาตุอลเวง (อังกฤษ: Elemental) เป็นภาพยนตร์คอมพิวเตอร์แอนิเมชันอเมริกาแนวสุขนาฏกรรม-นาฏกรรม-วีรคติในปี พ.ศ. 2566 ผลิตโดยวอลต์ดิสนีย์พิกเชอส์และพิกซาร์แอนิเมชันสตูดิโอส์ จัดจำหน่ายโดยวอลต์ดิสนีย์สตูดิโอส์โมชันพิกเชอส์  กำกับโดยปีเตอร์ ซอห์นและอำนวยการผลิตโดย Denise Ream เขียนบทโดย John Hoberg และ Kat Likkel ส่วน Brenda Hsueh, ซอห์นและ พีต ดอกเตอร์ ทำหน้าที่เป็น executive producer เป็นภาพยนตร์ลำดับที่ 27 ที่ผลิตโดยพิกซาร์แอนิเมชันสตูดิโอส์ พากย์เสียงตัวละครหลักโดย Leah Lewis, Mamoudou Athie, Ronnie del Carmen, Shila Ommi, Wendi McLendon-Covey, Catherine O'Hara, Mason Wertheimer, Joe Pera และ Matt Yang King ภาพยนตร์มีฉากเป็นโลกที่มีเหล่าธาตุในธรรมชาติในรูปมานุษยรูปนิยมอาศัยอยู่ เรื่องราวเกี่ยวกับธาตุไฟชื่อเอ็มเบอร์ ลูเมน และธาตุน้ำชื่อเวด ริปเปิล
ภาพยนตร์ล้มเหลวในการทำเงินเมื่อสัปดาห์เปิดตัวแต่ตอนหลังได้ประสบความสำเร็จ โดยทำรายได้ไป 484.4 ล้านดอลลาร์สหรัฐ จากทุนสร้าง 200 ล้านดอลลาร์สหรัฐ สื่อถือให้ภาพยนตร์เป็นหนึ่งในภาพยนตร์สามเรื่องของดิสนีย์ประจำปี 2023 ที่ไม่ประสบความล้มเหลวร่วมกับ รวมพันธุ์นักสู้พิทักษ์จักรวาล 3 และ เงือกน้อยผจญภัย
ภาพยนตร์ลงสตรีมมิ่ง ดิสนีย์+ ฮอตสตาร์ ในวันที่ 13 กันยายน พ.ศ.2566 ภาพยนตร์ประสบความสำเร็จอย่างท่วมท้น โดยทำลายสถิติการเป็นหนึ่งในภาพยนตร์รอบปฐมทัศน์ที่มีผู้ชมมากที่สุดเท่าที่เคยมีมาบนดิสนีย์+ รองจาก อิทธิฤทธิ์แม่มดตกกระป๋อง 2 และมียอดผู้ชมสูงสุดประจำปี
ภาคแยกจากภาพยนตร์กำลังอยู่ในระหว่างการพัฒนา
นักพากย์

Leah Lewis รับบท เอ็มเบอร์ ลูเมน (Ember Lumen)
Mamoudou Athie รับบท เวด ริปเปิล (Wade Ripple)
Shila Ommi รับบท Cinder Lumen
Wendi McLendon-Covey รับบท Gale
Catherine O'Hara รับบท Brook Ripple
Joe Pera รับบท Fern Grouchwood
Matt Yang King รับบท Alan Ripple
Innocent Ekakitie รับบท Marco และ Polo Ripple
แหล่งข้อมูลอื่น

เว็บไซต์ทางการ
เมืองอลวนธาตุอลเวง ที่อินเทอร์เน็ตมูวีเดตาเบส
งานศึกษาวิกิพีเดียทางวิชาการ

งานวิจัยเกี่ยวกับการใช้วิกิพีเดีย เกี่ยวกับคุณภาพของเนื้อหา และเกี่ยวกับการดูแลระบบ
ตั้งแต่วิกิพีเดียตั้งขึ้นได้ไม่กี่ปี ก็มีงานศึกษาวิกิพีเดียทางวิชาการจำนวนมากที่ตีพิมพ์ในวรรณกรรมที่ทบทวนโดยผู้รู้เสมอกัน
การวิจัยแบ่งได้ออกเป็นสองหมวดคือ
หมวดแรกวิเคราะห์การสร้างและความเชื่อถือได้ของเนื้อหาสารานุกรม หมวดสองตรวจสอบประเด็นทางสังคม เช่นการใช้สอยและการดูแลระบบ
งานศึกษาเหล่านี้ทำได้ง่ายเพราะฐานข้อมูลของวิกิพีเดียสามารถดาวน์โหลดได้โดยไม่ต้องขออนุญาต